|  |
| --- |
| **Izziņa par atzinumos sniegtajiem iebildumiem likumprojektam “Grozījumi Valsts fondēto pensiju likumā”** |

(dokumenta veids un nosaukums)

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| **Tieslietu ministrija** |
| 1. | Skat. anotācijas I sadaļas 2.punktu. | Lūdzam papildināt projekta anotāciju ar informāciju par projekta 1. pantā izteiktās 3.1panta piektās daļas, kā arī 2. pantā izteiktās 7. panta 1.2 daļas satversmību, konkrēti, atbilstību tiesiskās paļāvības principam.Vēršam uzmanību, ka jautājumi, kas saistīti ar minimālās pensijas, kā arī izdienas pensijas, invaliditātes pensijas vai valsts sociālā nodrošinājuma pabalsta izmaksāšanas apmēra ierobežošanu vērtējami kopsakarā ar Latvijas Republikas Satversmes (turpmāk – Satversme) 109. pantā paredzētajām pamattiesībām uz sociālo nodrošinājumu. Kā atzinusi Satversmes tiesa, tā kā tiesības uz sociālo nodrošinājumu pieder pie sociālajām tiesībām, valstij ir rīcības brīvība to metožu un mehānismu izvēlē, ar kādiem šīs tiesības īstenojamas (sk., piem., *Satversmes tiesas 2001. gada 13. marta sprieduma lietā Nr. 2000-08-0109 secinājumu daļas pirmo rindkopu*). Satversmes 109. pants[[1]](#footnote-1) negarantē personām tiesības uz konkrētiem pensijas veidiem, tostarp uz izdienas pensiju, kas aprēķināta pēc noteiktiem kritērijiem vai noteiktā apmērā. Taču, ja valsts konkrēta veida pensiju ir paredzējusi likumā, tad Satversmes 109. pants prasa, lai valsts turpmākā rīcība attiecībā uz šo pensiju atbilstu tiesiskas valsts principiem, tostarp tiesiskās paļāvības principam un samērīguma principam (sk. *Satversmes tiesas 2010. gada 31. marta sprieduma lietā Nr. 2009-76-01 5.5. punktu*)[[2]](#footnote-2). Turklāt tad, ja likumdevējs ir izšķīries par noteikta sociālā nodrošinājuma kopuma garantēšanu likumā, persona uz to iegūst subjektīvas tiesības. Šādu tiesību realizāciju persona var prasīt no valsts, kā arī var aizstāvēt šīs savas tiesības tiesā (sk., piem., *Satversmes tiesas 2002. gada 19. marta sprieduma lietā Nr. 2001-12-01 secinājumu daļas 2. punktu un 2009. gada 26. novembra sprieduma lietā Nr. 2009-08-01 15. punktu*).Attiecīgi lūdzam izvērtēt un projekta anotāciju papildināt ar detalizētu skaidrojumu, vai ar projektu tiek ievērots Satversmes 1. un 109. pants un netiek nesamērīgi aizskarta to personu tiesiskā paļāvība, kurām pensija saskaņā ar likumu "Par valsts pensijām" tiks piešķirta pēc 2022. gada 31. decembra un kuras veikušas iemaksas fondēto pensiju shēmā saskaņā ar Valsts fondēto pensiju likuma 4. pantu. Norādām, ka tiesiskās paļāvības princips prasa, lai valsts, mainot normatīvo regulējumu, ievērotu saprātīgu līdzsvaru starp personas paļāvību un tām interesēm, kuru nodrošināšanas labad regulējums tiek mainīts. Tādējādi, lai izvērtētu, vai tiesību normas, kas paredz atkāpšanos no personai piešķirtām tiesībām, atbilst tiesiskās paļāvības principam, jānoskaidro, vai: 1) personai ir radusies tiesiskā paļāvība uz konkrētu tiesību saglabāšanu vai īstenošanu[[3]](#footnote-3); 2) ir ievērots saprātīgs līdzsvars starp personas tiesiskās paļāvības aizsardzību un sabiedrības interešu nodrošināšanu (sk. *Satversmes tiesas 2009. gada 26. novembra sprieduma lietā Nr. 2009-08-01 23. punktu*)*.* Tai skaitā vēršam uzmanību, ka projekta 2. pantā izteiktās 7. panta 1.2 daļa būtībā liedz konkrētam personu lokam izmantot uzkrāto fondēto pensiju kapitālu. Jānorāda, ka daļai personu daļas no faktiski veiktajām iemaksām valsts pensiju apdrošināšanai novirzīšana fondēto pensiju shēmā ir obligāta, savukārt personas, kas dzimušas no 1951. gada 2. jūlija līdz 1971. gada 1. jūlijam, šai shēmai varēja un joprojām var pievienoties brīvprātīgi. Valsts politika līdz šim mudinājusi piedalīties pensiju 2. līmenī. Piemēram, kā skaidrots interneta vietnē manapensija.lv, “*pensiju 2. līmenis ietver valsts fondēto jeb uzkrājošo pensiju shēmu. Tas dod Tev iespēju veidot papildu uzkrājumus pensiju 1. līmeņa nodrošinātajai valsts vecuma pensijai. Tā mērķis ir palielināt Tavu pensiju kapitālu un pensijas lielumu, daļu no sociālajām iemaksām uzkrājot un ieguldot finanšu un kapitāla tirgū – vērtspapīros un banku noguldījumos*”. Līdz ar to arī personas, kurām vecuma pensija (tai skaitā minimālā pensija) tiks piešķirta pēc 2022. gada 31. decembra un kuru pensiju apmēru ietekmēs projekta 1. pantā izteiktās 3.1 panta piektajā daļā, kā arī 2. pantā izteiktajā 7. panta 1.2 daļā minētais regulējums, varēja rēķināties ar iespēju saskaņā ar Valsts fondēto pensiju likuma 7. pantu izvēlēties sev izdevīgāko fondētā pensijas kapitāla izmantošanas iespēju. | **Iebildums ņemts vērā.** | Skat. anotācijas I sadaļas 2.punktu. |
| 2. | Skat. anotācijas I sadaļas 2.punktu un IV sadaļas 1.punktu. | Vēršam uzmanību, ka projekta 2. pantā tiek lietots termins “mūža pensijas mēneša apmērs”, kas noteikts atbilstoši dzīvības apdrošināšanas (mūža pensijas) līgumam par valsts fondēto pensiju shēmā uzkrātā fondētās pensijas kapitāla izmantošanu, paredzot, ka “dzīvības apdrošināšanas (mūža pensijas) līgumā tiek noteikts mūža pensijas mēneša apmērs, kas tiek izmaksāts visā mūža pensijas izmaksas periodā (..).”Vēršam uzmanību, ka minētā mūza pensijas mēneša apmēra aprēķināšana nav skaidra. Saskaņā ar Ministru kabineta 2003. gada 27. maija noteikumu Nr. 272 "Noteikumi par valsts fondēto pensiju shēmas darbību" (turpmāk – noteikumi Nr. 272) 73.5 punktu, pamatojoties uz mūža pensijas apdrošināšanas līgumu, apdrošinātajai personai līdz nāvei tiek garantēta mūža pensija līgumā noteiktajā apmērā. Savukārt no noteikumu Nr. 272 73.6 punkta izriet, ka mūža pensijas var izmaksāt periodiski – reizi mēnesī, reizi ceturksnī, reizi pusgadā vai reizi gadā, tāpat paredzēta iespēja vienoties par vairāku mūža pensijas izmaksu posmu, bet ne vairāk par trim, noteikšanu, kuru laikā nosaka dažādu izmaksājamās mūža pensijas apmēru, kā arī paredzēt uz laiku atlikt mūža pensijas izmaksu uzsākšanu (atliktais periods). Tātad no noteikumu Nr. 272 normām pirmšķietami neizriet, ka mūža pensijas mēneša apmēram jābūt obligāti atrunātam dzīvības apdrošināšanas (mūža pensijas) līgumā, turklāt mēneša apmērs var būt noteikts atšķirīgi vairāku mūža pensijas izmaksu posmos.Norādām, ka no projekta anotācijas IV sadaļas neizriet, ka tiktu paredzēti grozījumi noteikumi Nr. 272.Ievērojot minēto, lūdzam izvērtēt nepieciešamību skaidrot terminu “ mūža pensijas mēneša apmērs” projektā, kā arī projekta anotācijā. Tāpat nepieciešamības gadījumā lūdzam projekta anotācijas IV sadaļā norādīt, ka saistībā ar projektā ietverto regulējumu nepieciešami grozījumi noteikumos Nr. 272. | **Iebildums ņemts vērā.** | Skat. anotācijas I sadaļas 2.punktu un IV sadaļas 1.punktu. |
| 3. | Skat. anotācijas IV sadaļas 1.punktu. | Lūdzam precizēt projekta anotācijas IV sadaļas 1. punktu, atbilstoši Ministru kabineta 2009. gada 15. decembra instrukcijas “Tiesību akta projekta sākotnējās ietekmes izvērtēšanas kārtība” 54.2. apakšpunktam skaidrojot grozījumu nepieciešamību minētās IV sadaļas 1. punktā norādītajos likumprojektos. | **Iebildums ņemts vērā.** | Skat. anotācijas IV sadaļas 1.punktu. |
| **Latvijas Darba devēju konfederācija (LDDK)** |
| 4. | 1. Papildināt 3.1pantu ar piekto un sesto daļu šādā redakcijā:

“(5) Ja fondēto pensiju shēmas dalībniekam pēc vecuma pensijas piešķiršanai nepieciešamā vecuma sasniegšanas nav tiesību uz vecuma pensiju saskaņā ar likumu “Par valsts pensijām” un viņam piešķirts valsts sociālā nodrošinājuma pabalsts saskaņā ar Valsts sociālo pabalstu likumu, viņa nāves gadījumā fondētās pensijas kapitālu ieskaita valsts pensiju speciālajā budžetā.(6) Ja fondēto pensiju shēmas dalībnieks pēc vecuma pensijas piešķiršanai nepieciešamā vecuma sasniegšanas nepieprasa vecuma pensiju saskaņā ar likumu “Par valsts pensijām” un turpina saņemt invaliditātes pensiju, apgādnieka zaudējuma pensiju, izdienas pensiju, atlīdzību par darbspēju zaudējumu vai atlīdzību par apgādnieka zaudējumu, viņa nāves gadījumā fondētās pensijas kapitālu ieskaita valsts pensiju speciālajā budžetā.” | LDDK iebilst pret Projekta 1.pantu LM piedāvātajā redakcijā.Projekta 1.pantā LM paredz noteikt, ka gadījumā, ja fondēto pensiju shēmas dalībniekam pēc vecuma pensijas piešķiršanai nepieciešamā vecuma sasniegšanas nav tiesību uz vecuma pensiju saskaņā ar likumu “Par valsts pensijām” un viņam piešķirts valsts sociālā nodrošinājuma pabalsts saskaņā ar Valsts sociālo pabalstu likumu, viņa nāves gadījumā fondētās pensijas kapitālu ieskaita valsts pensiju speciālajā budžetā. Ņemot vērā, ka gadījumos, kad pēc vecuma pensijas piešķiršanai nepieciešamā vecuma sasniegšanas personai nav tiesību uz vecuma pensiju, valsts pensiju speciālajam budžetam nav bijuši izdevumi pensijas izmaksai, nav pamata ieskaitīt fondētās pensijas kapitālu valsts pensiju speciālajā budžetā. Vēl vairāk – ja persona ir bijusi valsts fondētās pensiju shēmas dalībnieks, tad 54% no personas un tās darba devēja samaksātās Valsts sociālās apdrošināšanas iemaksas jau iepriekš nepamatoti ir ieskaitītas valsts pensiju speciālajā budžetā. Apdrošināšanas sistēmas pamatā tomēr ir princips, ka pretī iemaksām riska iestāšanās gadījumā ir tām atbilstošas garantijas. Ja likumā “Par valsts pensijām” ir ietvertas normas, kas personām, kuras ir veikušas iemaksas pensiju apdrošināšanai un tomēr stāža kritēriju dēļ nedrīkst pretendēt uz izmaksām no valsts pensiju speciālā budžeta, tad visas šīs personas pensiju kapitālā iepriekš speciālajā budžetā ieskaitītās iemaksas būtu jāpārceļ uz valsts pamatbudžetu, no kura šīm personām tiek finansēts sociālā nodrošinājuma pabalsts.  | Iebildums pēc elektroniskās saskaņošanas sanāksmes netiek uzturēts (Ministru kabineta kārtības ruļļa 103.punkts) | 1. Papildināt 3.1pantu ar piekto un sesto daļu šādā redakcijā:

“(5) Ja fondēto pensiju shēmas dalībniekam pēc vecuma pensijas piešķiršanai nepieciešamā vecuma sasniegšanas nav tiesību uz vecuma pensiju saskaņā ar likumu “Par valsts pensijām” un viņam piešķirts valsts sociālā nodrošinājuma pabalsts saskaņā ar Valsts sociālo pabalstu likumu, viņa nāves gadījumā fondētās pensijas kapitālu ieskaita valsts pensiju speciālajā budžetā.(6) Ja fondēto pensiju shēmas dalībnieks pēc vecuma pensijas piešķiršanai nepieciešamā vecuma sasniegšanas nepieprasa vecuma pensiju saskaņā ar likumu “Par valsts pensijām” un turpina saņemt invaliditātes pensiju, apgādnieka zaudējuma pensiju, izdienas pensiju, atlīdzību par darbspēju zaudējumu vai atlīdzību par apgādnieka zaudējumu, viņa nāves gadījumā fondētās pensijas kapitālu ieskaita valsts pensiju speciālajā budžetā.” |
| Atbildīgā amatpersona |    Dace Trušinska |
|  |  (vārds un uzvārds) |

Dace Trušinska

Labklājības ministrijas

Sociālās apdrošināšanas departamenta vecākā eksperte

Tālr.67021553

Dace.Trusinska@lm.gov.lv

1. Ikvienam ir tiesības uz sociālo nodrošinājumu vecuma, darbnespējas, bezdarba un citos likumā noteiktajos gadījumos. [↑](#footnote-ref-1)
2. Satversmes tiesa praksē atzinusi, ka likumdevējs ir tiesīgs grozīt pastāvošo regulējumu sociālo tiesību jomā, ievērojot tiesiskās paļāvības principu (sk. *Satversmes tiesas 2010. gada 29. oktobra sprieduma lietā Nr. 2010-17-01* 12. punktu). [↑](#footnote-ref-2)
3. Satversmes tiesa arī norādījusi, ka tiesību norma, kas vēl nav piemērota, var radīt aizsargājamu tiesisko paļāvību, ja nosaka sagaidāmas tiesības. Proti, tiesības normatīvajā aktā ir paredzētas, bet vēl nav iestājušies visi to īstenošanas priekšnoteikumi. Jo sevišķi šāda paļāvība rodas tad, ja tiesību norma attiecas uz jau ievadītām tiesiskajām attiecībām. (sk. *Satversmes tiesas 2009. gada 26. novembra sprieduma lietā Nr. 2009-08-01 25. punktu*). [↑](#footnote-ref-3)